《秀野亭 其一》
宋代·范端臣

乞得天公五亩春，暂抛手板著纶巾。搴花露粉频沾袖，洗竹山光忽傍人。

金点流莺田幂幂，雪翘幽鹭水粼粼。尊前无地栖荣辱，秀野亭中自在身。

作者简介：范端臣 （1116-1178）字元卿，号蒙斋，兰溪香溪（今浙江兰溪）人。自幼从叔父范浚学，千言成诵，过目不忘。诗书易理，备研其精；正草隶篆，皆造于妙，为范浚高第弟子。著有《蒙斋集》，包括诗集3 卷，文集20 卷行世。